gu en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu pt en en es gu en gu gu en gu gu gu gu gu gu gu gu gu en en gu en en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en gu gu gu gu gu gu gu gu gu gu en en gu gu gu gu gu en en en
પદ્યરચનાઓ.. – પારૂલ બારોટ, આરોહી શેઠ, ભાવના મહેતા, અનુજ સોલંકી, કિલ્લોલ પંડ્યા, – Aksharnaad.com
7 Jun, 2017  in કવિતા, ગઝલ તથા સર્વ પદ્ય
૧. સ્હેજ તૂટી ગઈ ગડી
અમે યાદોની મહેફિલ સાચવી રાખી નજાકત ઓઢીને,
અહંની આગ ઠારીને મને તું આવ મળવાને સજન,
અરીસો એ વિચારે ફૂટવાથી સ્હેજ તૂટી ગઈ ગડી.
હતી ઉગવાની ક્ષણ ત્યાં ઝાડવું મુરઝાયું મૂળમાંથી તરત,
બધાં પરદેશી પંખી ઉડવાથી સ્હેજ તૂટી ગઈ ગડી.
કબૂતર એક ખૂણામાં ઘૂંટરઘુંની રટે માળા સતત,
જરી શ્વાસો તણાયા ખૂટવાથી સ્હેજ તૂટી ગઈ ગડી.
– પારૂલ બારોટ, એ-૫ ક્રિષ્ના બંગલો વિભાગ-૨, ગણેશ એપાર્ટમેન્ટ સામે. મોટેરા, અમદાવાદ ૦૫
પા પા પગલી કરતો ઝાાંઝરનો ઝણકાર,
થાકેલા પપ્પાને તાજોમાજો ઘોડો કરી દે એ ચકલી.
મમ્મીની આંખોમાંના ગર્વ અને સંતોષનું કારણ.
એક સાથે ગમી ગયેલા ત્રણ ડ્રેસની મૂંઝવણ,
ને એ પાછી ન આવે ત્યાં સુધી
મમ્મીના જૂના પર્સમાાંથી નીકળતી યાદો.
બધાનાં તૈયાર થઈ ગયા પછી પણ જોવાતી રાહ.
સાંજના સાત પછી આવતું વાવાઝોડું
મહેંદીના રંગ સાથે ચાલ્યુ જતું મેઘધનુષ
સમય સાથે નદી બની જતું ખળખળતુ ઝરણું
૩. દીકરી થઇ છો તો …..
દીકરી થઇ છો તો નમતા રહેવાનું,
દીકરી થઇ છો તો સમજતા રહેવાનું,
દીકરી સાપનો ભરો હતો કાલે, દીકરી વહાલનો દરિયો છે આજે,
દીકરી થઇ છો તો સાંભળતા રહેવાનું
દીકરી થઇ છો તો સંભાળતા રહેવાનું.
સમાજની પ્રથાઓ દીકરી માટે,
રીતિરીવાજો ને વ્યવહાર દીકરી માટે,
ભાઈ, પિતા, પતિ, દીકરા માટે,
વ્રત અને આખડી – બાધા દીકરી કરે કોને માટે?
દીકરી થઇ છો તો સહન કરતા રહેવાનું,
દીકરી થઇ છો તો આંસુ પાડતા રહેવાનું,
મોટા પદ ગ્રહણ કરે છે દીકરીઓ જૂજ,
ભણી પોતે, પોતાનાને ભણાવે છે જૂજ.
પુરુષ માત્રને તુચ્છ ગણે છે જૂજ,
ને પોતાને કરવા હોઈ એવા કામ કરે છે જૂજ,
દીકરી થઇ છો તો ખુલ્લા મને, પોતાને માટે જીવવાનું.
દીકરી થઇ છો તો સંસ્કારને દીપાવી ને સ્વાભિમાનથી જીતવાનું.
દીકરી થઇ છો તો સાચા, ખોટા નો ફરક સમજવાનો,
દીકરી થઇ દીકરીથી વિશેષ બનવાનું.
માત્ર કુટુંબ નહીં પણ સ્વ નું નામ પણ રોશન કરવાનું.
દીકરી થઇ છો તો એનાથી નહીં રડવાનું.
શક્તિ તો છે વર્ષોથી ધરબાયેલી, આપણા સહુમાં,
એને કામે લગાડી જીવન સાર્થક કરવાનું.
ઇમેઇલ : bhavime@gmail.com ફોન : 92232 27464
ડગલાં નથી ભરાતા દિવાલો પર,
કેડીઓ તો રચાય છે ધરા ઉપર.
છે ગગનની મુઠ્ઠીમાં વાદળ અનેક,
રેત જેમ એયે સરકશે ધરા ઉપર.
કે ઘડીભર સાથ રહેવાના નથી,
તોયે ઇમારત વાદળોના પાયા પર.
આભાસમાં મૃગજળના રણ સુકાય,
ને નદીનું છે ઉધાર દરિયા ઉપર.
છે શ્વાસનું આયખું બસ બે ઘડી,
તોયે દિવસો જાય છે શ્વાસો ઉપર.
ખુદના હૃદય સંગે પ્રીત અમે ન કરી,
છે પ્રેમનો આધાર બસ ‘અન્ય’ પર.
– અનુજ સોલંકી ‘અન્ય’, સોલંકીવાસ, બસ-સ્ટેન્ડ પાસે, ગોજારીયા, તા.જી. મહેસાણા, ૩૮૨૮૨૫. મોબાઇલ નં. 9016277342
૫. ઝૂમું છું, ઝઝૂમું છું.
નશામાં આંખના તારા થઈ મદમસ્ત ઝૂમું છું,
હતું શું જામમાં એ જાતને હું રોજ પૂછું છું.
છવાઈ છે ખુમારી એ નશાની મુજ ઉપર એવી,
નથી એ સૂધ કે હું શું અધર કે ભાલ ચૂમું છું.
જરા પણ એકતરફી આપણો ના પ્યાર છે તો યે
નજરમાં આ જગતની હું જ શમ્મા, હું જ ફૂદું છું.
ફસાના પ્યારના એ આપણા દિલચશ્પ રહ્યા છે,
લખું છું યાદમાં તારી, લખી સઘળાય ભૂસું છું.
જરા નાદાન છું હું સાવ સાચી વાત લાગે છે
લઈ પોતું, કંડારેલા શિલાના લેખ ભૂસું છું.
નગરમાં યાદના તારી નથી શેરી અજાણી એક
બનીને અજનબી હું આજ ચારેકોર ઘૂમું છું.
મથું છું હું ઝલક એકાદ તારા હુસ્નની જોવા,
નિરખવા સોણલાં તારાં બરાબર કાચ લૂછું છું.
હતી રે’શે સદાકાળે વિરોધી પ્યારની દુનિયા
થઈ ફરહાદ કે રાંઝા જગત સામે ઝઝૂમું છું.
ઘાયલ છું, દીવાનો છું, હું મસતાનો છું.
શમ્મા પર મરતો પાગલ શો પરવાનો છું.
દિશ ઉત્તરના એ તારક સમ છું અવિચળ હું,
પડતી પડશે ઉલ્કા ના હું ખરવાનો છું.
છો હોય કહેવાતો ઈશ્ક અગનનો દરિયો,
ડૂબીને તેમાં આખર હું તરવાનો છું.
આજ ભલો થૈ મુજને છલકાવી દે સાકી,
માન ન માન ભલે તું પણ હું પયમાનો છું.
મોત પછીતે મારા કરશો ન રુદન કોઈ,
કારણ? મરતાં મરતાં હું તો હસવાનો છું.
આપ્તજનો સૌ આમ થશો ના આકુળવ્યાકુળ
હજુ “કિલ્લોલ” કરું છું, હું ક્યાં મરવાનો છું?
– કિલ્લોલ પંડ્યા, મોબાઈલ નં. ૯૮૨૫૩ ૦૮૫૧૧
મારી અંગત વ્યસ્તતાઓ અને અનિશ્ચિત જીવનપદ્ધતિ વચ્ચે ઘણાં સમયથી અક્ષરનાદ પર મૂકવાની બાકી રહી ગયેલી અનેક મિત્રોની પદ્યરચનાઓ આજે પ્રસ્તુત કરી છે. પારૂલ બારોટ, આરોહી શેઠ, ભાવના મહેતા, અનુજ સોલંકી અને કિલ્લોલ પંડ્યાની પદ્યરચનાઓ આજની આ પોસ્ટમાં શામેલ છે. અક્ષરનાદને કૃતિ પાઠવવા અને પ્રસિદ્ધ કરવાની તક બદલ સૌ સર્જક મિત્રોનો ખૂબ આભાર અને તેમની કલમને અનેક શુભકામનાઓ.
7 thoughts on “પદ્યરચનાઓ.. – પારૂલ બારોટ, આરોહી શેઠ, ભાવના મહેતા, અનુજ સોલંકી, કિલ્લોલ પંડ્યા,”
Dinesh Pandya June 10, 2017 at 10:57 AM
રચનાઓ સારી છે. મહેનત અને ચીવટ જણાઈ આવે છે.
Sarla Sutaria June 8, 2017 at 3:33 PM
અક્ષરનાદ પર કાવ્યકૃતિ મોકલી શકાય છે ?
બધી રચનાઓ સુંદર છે…
મનસુખલાલ ગાંધી June 8, 2017 at 1:21 AM
બહુ સુંદર રચનાઓ છે.
મેહુલ સુતરિયા June 7, 2017 at 4:57 PM
ખૂબ સુંદર રચનાઓ. અભિનંદન સૌ રચયિતાઓને .
જગદીશ કરંગીયા ‘સમય’ June 7, 2017 at 4:11 PM
gopal khetani June 7, 2017 at 8:33 AM
બધી જ રચનાઓ એક દમ મસ્ત.. સવાર સવારમાં જ આ રચનાઓ માણવા મળી!! દરેક રચનાકારોને શુભેચ્છા!
siddharth panchal June 7, 2017 at 8:27 AM
← ગુજરાતનું કાશ્મીર : ડાંગ – મેહુલ સુતરીયા
‘સર્જન’ સામયિકનો પાંચમો અંક – સં. રાજુલ ભાનુશાલી →
સર્જન ગ્રૂપનું પ્રથમ ગુજરાતી માઈક્રોફિક્શન પુસ્તક "માઈક્રોસર્જન" મેળવવા અહીં ક્લિક કરો..
અક્ષરનાદ પર પ્રસ્તુત થતી નવી કૃતિઓની ઝલક મેળવો આપના ઈનબોક્સમાં,
આપનું ઈ-મેલ એડ્રેસ લખો...
જીવન અંંતરંગ – લઘુનવલ (ભાગ ૨)
દિલ્હીનું અનોખું રવિવારી પુસ્તકબજાર.. દરિયાગંજ બુકમાર્કેટ – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧)
એક ડેટકથા – યામિની પટેલ
પાંચ પ્રસંગકથાઓ – લતા હિરાણી
કરણીનું ફળ – કનુ ભગદેવ
કેટલીક ગઝલરચનાઓ.. – મુકેશ ધારૈયા
એકાંકી “હાલરડું” – બાબુભાઇ વ્યાસ
‘સર્જન’ સામયિકનો પાંચમો અંક – સં. રાજુલ ભાનુશાલી
પદ્યરચનાઓ.. – પારૂલ બારોટ, આરોહી શેઠ, ભાવના મહેતા, અનુજ સોલંકી, કિલ્લોલ પંડ્યા,
Know More ઇન્ટરનેટ (51)
ગુજરાતી વાર્તાઓ પૉડકાસ્ટ (3)
કવિતા, ગઝલ તથા સર્વ પદ્ય (653)
ચાલો ગઝલ શીખીએ (14)
ચાલો સંસ્કૃત શીખીએ (5)
જત જણાવવાનું કે (77)
આવો વાર્તા લખીએ (1)
દોસ્ત મને માફ કરીશ ને (24)
પ્રાર્થના, ગરબા અને ભજન (87)
ગુજરાતી માઈક્રોફિક્શન લીગ (29)
Micro Fiction Competition (13)
Theme based microfiction (1)
લોકમત – ભેટ યોજના (2)
હિન્દી / અંગ્રેજી ગીતો (13)
૨૫૧ ઉપયોગી વેબસાઈટ્સ (2)
Privacy & Cookies: This site uses cookies.
To find out more, as well as how to remove or block these, see here: Our Cookie Policy
© અક્ષરનાદ.કોમ વેબસાઈટ ગુજરાતી સાહિત્યને ઈન્ટરનેટના માધ્યમથી વિશ્વના વિવિધ વિભાગોમાં વસતા ગુજરાતીઓ સુધી પહોંચાડવાનો તદ્દન અવ્યાવસાયિક પ્રયાસ છે.
આ વેબસાઈટ પર સંકલિત બધી જ રચનાઓના સર્વાધિકાર રચનાકાર અથવા અન્ય અધિકારધારી વ્યક્તિ પાસે સુરક્ષિત છે. માટે અક્ષરનાદ પર પ્રસિધ્ધ કોઈ પણ રચના કે અન્ય લેખો કોઈ પણ સાર્વજનિક લાઈસંસ (જેમ કે GFDL અથવા ક્રિએટીવ કોમન્સ) હેઠળ ઉપલબ્ધ નથી. વધુ વાંચો ...
હું, જીજ્ઞેશ અધ્યારૂ, આ વેબસાઈટ અક્ષરનાદ.કોમ ના સંપાદક તરીકે કામ કરૂં છું. વ્યવસાયે મરીન જીયોટેકનીકલ ઈજનેર છું અને પીપાવાવ શિપયાર્ડમાં ઈન્ફ્રાસ્ટ્રક્ચર વિભાગમાં મેનેજર છું. અક્ષરનાદ ગુજરાતી ભાષા સાહિત્ય પ્રત્યેના મારા વળગણને એક માધ્યમ આપવાનો પ્રયત્ન છે... અમારા વિશે વધુ વાંચવા અહીં ક્લિક કરો...
· © 2017 Aksharnaad.com By Jignesh Adhyaru ·